**OPIS PREDMETU ZÁKAZKY**

Predmetom tejto výzvy č. 1 v rámci zriadeného DNS "Ochranné, zdravotnícke pomôcky a hygienické potreby“ je kúpa a dodanie **ochranných jednorazových nitrilových rukavíc, bez púdru alebo s púdrom, v celkovom množstve 10 000ks**. Rukavice nesterilné, obojručné. Rukavice o dĺžke min. 240mm, balené po min. 50ks, s min. životnosťou výrobku 24 mesiacov.

**Nitrilové rukavice musia spĺňať minimálne nasledovné normy:**

• Ochranné pracovné prostriedky kategórie I (smernica 89/686/ EU)

• Harmonizované normy: EN 420, EN 374-1, EN 374-2, EN 388 alebo ekvivalentné normy

alebo

• Zdravotnícky prostriedok triedy I (smernica 93/42/EU)

• Harmonizované normy: EN 455-1, EN 455-2, EN 980 alebo ekvivalentné normy

**Požadované veľkosti:** 6 000ks veľkosť M, 3 000ks veľkosť L a 1 000ks veľkosť XL

**Požiadavky na predloženie:**

• Technického (produktového) listu výrobku

• EÚ vyhlásenie o zhode

• Návod na používanie a údržbu v slovenskom alebo českom jazyku

**Lehota dodania:** najneskôr do 5 pracovných dní od účinnosti kúpnej zmluvy

**Osobitné požiadavky na plnenie:**

• Dodanie a vyskladnenie na jedenásť (11) odberných miest v rámci mesta Bratislavy, len v pracovných dňoch v čase od 8:00 hod. do 15:00 hod., pričom dodanie je potrebné avizovať minimálne dva pracovné dni vopred. Odberné miesta s kontaktnými osobami pre prevzatie dodávaného tovaru budú oznámené v čase odoslania výzvy ku súčinnosti podpísania kúpnej zmluvy.

• Verejný obstarávateľ požaduje dodanie nových, nepoužívaných rukavíc v originálnom neporušenom balení.

• Úspešný uchádzač je povinný dodať celý predmet zákazky naraz.

• Verejný obstarávateľ má právo odmietnuť prevzatie tovaru pre preukázateľné vady dodaného tovaru (napr. nedostatočná kvalita, nedodržanie špecifikácie a požiadaviek na tovar, poškodený obal tovaru a pod.).

• Verejný obstarávateľ má právo do 14 dní od prevzatia tovaru vrátiť nepoškodený tovar v pôvodných obaloch, ak zistí, že tovar nespĺňa ktorúkoľvek z požadovaných technických špecifikácií vyžadovaných na predmet zákazky alebo nespĺňa osobitné požiadavky na plnenie.